b'\n_START_ARTICLE_\nHavasupai Indijanci\n_START_PARAGRAPH_\nHavasupai (Havasu \'Baaja) je pleme ameri\xc4\x8dkih Indijanaca porodice Yuman nastanjeno u uskoj dolini Cataract Canyona u sjeverozapadnoj Arizoni. Prema Mooneyu (1928) Havasupai su 1689. imali oko 300 du\xc5\xa1a. -Godine 1880. utemeljen je za njih rezervat i otada \xc5\xbeive na njemu. Danas njih oko 600 \xc5\xbeivi u istom kraju uz rje\xc4\x8dicu Havasu po kojoj su i dobili ime. Glavno sredi\xc5\xa1te im je mjesta\xc5\xa1ce Supai na rezervatu Havasupai (u kojemu ih \xc5\xbeivi oko 400). Godine 1974. na podru\xc4\x8dju rezervata otkriven je uranij. Pleme je poku\xc5\xa1alo zaustaviti rudarska iskapanja na svome svetom mjestu Red Butte, \xc5\xa1to im je vrhovni sud odbio. Indijanci od svega nisu dobili nikakvu korist, pa danas plemenska ekonomija ovisi jedino od turizma.\n_START_SECTION_\nIme\n_START_PARAGRAPH_\nU zna\xc4\x8denju " blue (or green) water people " ili \' People-Of-The-Blue-Green-Waters \',Ha (zna\xc4\x8di \' water \') vasu (\'blue\' ili \' green \')  isto zna\xc4\x8denje ima i Hualapai ime  Ak\'-ba-su\'-pai, \xc5\xa1to je samo njihova varijanta imena. Drugo poznato, ali rje\xc4\x91e ime, dali su im Zu\xc3\xb1i a glasi Ka\'n\xc3\xadna, Coconino, Cosnino ili Kokonino, odnosi se na njihov obi\xc4\x8daj sakupljanja pi\xc3\xb1ona, koji su koristili u prehrani, zna\xc4\x8denje mu je \'pi\xc3\xb1onojedi\' ili \'narod pi\xc3\xb1onovog-oraha (" pi\xc5\x84on nut people "). Sufiks \xe2\x80\x93pai u jezicima Yuman Indijanaca, kojima pripadaju i Havasupai, ozna\xc4\x8dava narod. Ovaj -sufiks Javlja se u ve\xc4\x87ine plemena kao \xc5\xa1to su: Hualapai, Paipai, Yavapai, Tipai, Ipai, etc.\n_START_SECTION_\nKultura\n_START_PARAGRAPH_\nHavasupai, vjeruje se, porijeklom su od drevnih Hohokama. Svojevremeno su obitavali i na sjevernom rubu bazena Tonto u sredi\xc5\xa1njoj Arizoni i bijahu u dobrim vezama sa \' Miroljubivima\', Hopima. _NEWLINE_Havasupai bijahu poligamisti, a mogli su imati \xc5\xbeena koliko god bi bili u stanju da ih izdr\xc5\xbeavaju. Patrijarhat, \xc5\xa1to je neobi\xc4\x8dno za ameri\xc4\x8dki Jugozapad, tako\xc4\x91er je vladao  me\xc4\x91u njima. Havasupai 19. stolje\xc4\x87a tijekom ljeta bavili su se agrikulturom (kukuruz i grah), da bi se zimi pretvarali u lovce. Dom im bija\xc5\xa1e \xc5\xa1titnik od granja poznat kao wickiup.'